ऑनर किलिंग : दादा ने पोती को कुल्हाड़ी से काटा  
कानपुर में झूठी शान के नाम पर एक दादा ने अपनी पोती को कुल्हाड़ी से काट डाला। उसका कसूर सिर्फ इतना था कि वह किसी से प्यार करती थी।
यूपी में इज्ज़त के नाम पर एक और लड़की को उसके अपनों ने ही कत्ल कर दिया। कानपुर की इस घटना में लड़की की हत्या करने वाला उसका दादा था। लड़की पड़ोस में रहने वाले एक लड़के से प्रेम करती थी और उससे शादी करना चाहती थी लेकिन लड़की के परिवार वाले इसके खिलाफ थे और उन्होंने उसकी शादी कहीं और तय कर दी। इसके बावजूद वे दोनों मोबाइल पर एक−दूसरे से बात करते थे। ये सब लड़की के दादा को बर्दाश्त नहीं हुआ और उसने कुल्हाड़ी से अपनी पोती को मार डाला। वारदात के बाद दादा ने खुद पुलिस स्टेशन पहुंचकर आत्मसमपर्ण कर दिया। बेशर्मी की बात ये है कि दादा को अपनी इस हरकत का कोई अफ़सोस नहीं है।